Իգոր Բոգդանովիչ Սեմենինա

Իգոր Բոգդանովիչ Սեմենինա (, ), ուկրաինացի ֆուտբոլիստ, կիսապաշտպան։

2007 թվականին Իգորը սկսում է հանդես գալ տերնոպոլյան «Նիվա» ակումբի կազմում։ Այստեղ նա անցկացնում է երեք տարի և ակումբի հետ միասին ստանում է առաջին լիգայում հանդես գալու համար տրվող ուղեգիր։ Հաջորդիվ հանդես է եկել առաջին դիվիզիոնում՝ «Ֆենիքս-Իլիչյովեցի», «Նեֆտնյակ-Ուկրնեֆտի», «Լվովի», բուրշտինյան «Էներգետիկի» և «Նիկոլաևի» կազմերում։ 2013 թվականին դարձել է «Դոնեցկի Օլիմպիկի» ֆուտբոլիստը, որի հետ ստանում է դիվիզիոնային մակարդակի բարձրացում և նշում է իր նորամուտը Ուկրաինայի Պրեմիեր Լիգայում։

Խաղային կարիերա 

Իգորը տերնոպոլյան ֆուտբոլի սաներից է։ Նրա առաջին մարզիչներն են եղել Բոգդան Բուչինսկին և Անդրել Յաբլոնսկին։ Տերնոպոլյան «Նիվայում» նա նշել է իր նորամուտը 2007 թվականին՝ Ուկրաինայի ֆուտբոլի երկրորդ լիգայում։ Այս Իգորը ակումբի հետ միասին 2008-09 թվականների մրցաշրջանում հաղթանակ է տանում երկրորդ լիգայում։

2010 թվականի մարտին Իգորը պայմանագիր է կնքում «Ֆենիքս-Իլիչյովեց» հետ։ 2010 թվականի հուլիսին նա համալրում է արդեն «Նեֆտնյակ-Ուկրնեֆտի» կազմը, որտեղ իր սեփական խոսքերով՝ աճում է որպես ֆուտբոլիստ։ Այս ակումբի կազմում նա խաղում է փորձառու ֆուտբոլիստների հետ, որոնցից շատերը անցել էին Ուկրաինայի Պրեմիեր-լիգայի դպրոցը։ Հանդես գալով Ախտիրկում, Իգորը ստանում է ծնկի վնասվածք և որոշ ժամանակ բուժվում է։ Ապաքինվելով սկսում է նոր ակումբի որոնման աշխատանքները։ Այդպես նրա կարիերայում են հայտնվում «Լվովը» և «Էներգետիկը»։ Բուրշտինի «Էներգետիկի» մարզիչները գոհ չէին ֆուտբոլիստի ցուցարդած խաղից, այդ իսկ պատճառով 2012 թվականի ձմռանը նա սկսում է որոնել նոր ակումբ։ Իգոր փորձաշրջան է անցնում բելոցերկովյան «Արսենալում», որի կազմում երկու խաղ է անցկացնում Մակարովի հիշատակի համար անցկացվող մրացաշարում։ Այդ խաղերից մեկի ժամանակ նա աչքի է ընկնում Կիևի «Դինամոյի» դեմ խաղում հեղինակած գոլով։ Հետո նա փորձաշրջան է անցնում «Նիկոլաևի» կազմում։ Երբ ակումբի մարզիչ Ռուսլան Զաբրանսկին հարցնում է Իգորին, թե ինչքան աշխատավարձ է ինքն ուզում՝ Իգորը պատասխանում է. «Ինձ համար մեկ է։ Ես ուզում եմ հանդես գալ Պրեմիեր Լիգայում»։

«Նիկոլաև» 

«Նիկոլաևին» Սեմենինան միանում է խորը ձմռանը և խաղընկերների հետ լիակատար ձմեռային հավաքների չի մասնակցում։ Ֆիզիկական մարզավիճակ էր ձեռք բերում ի հաշիվ անցկացրած խաղերի, շատ էր աշխատում և ժամանակի ընթացքում դառնում է ակումբի առաջատարներից մեկը, նիկոլաևյան հասարակության սիրելիներից և ակումբի լավագույն ռմբարկուներից մեկը։ Ֆուտբոլիստի մասին դրական են արտահայտվում ուկրաինական և տեղի որոշ ամսագրեր, ինչպես նաև մրցակից թիմերի մարզիչներ։

Մեկ տարի անց «Նիկոլաևի» հետ ունեցած Սեմենինայի պայմանագրի ժամկետը լրանում է, իսկ ֆուտբոլիստը չէր շտապում նորը կնքելու հարցում։ Կիսապաշտպանի նկատմամբ հետաքրքրություն էր ցուցաբերել Պրեմիեր Լիգայի աութսայդեր «Մետալուրգը»։ Անատոլի Զայաևի հրավերքով նա մարզական հավաք է անցկացնում այդ ակումբի հետ միասին։ Մարզչի ողբերգական մահից հետո, ակումբի նոր մարզչական կազմը հրաժարվում է նրա ծառայություններից։

«Օլիմպիկ» 

Իգորը լքում է «Նիկոլաևը» և համալրում է Դոնեցկի «Օլիմպիկի» կազմը։ Նոր ակումբի կազմում Իգորը իր առաջին խաղում հադես է գալիս, որպես թմավագ։ Այդ ակումբի հետ միասին Սեմենինան չեմպիոն է դառնում 2013-14 թվականների Առաջին լիգայի մրցաշրջանում և 2014 թվականի հուլիսի 26-ին օդեսսական «Չերնոմորեցի» դեմ խաղում նշում է իր նորամուտը Պրեմիեր Լիգայում։ Պրեմիեր Լիգայում կայանալիք հաջորդ խաղին մասնակցելու համար, նա ստիպված է լինում սպասել ավելի քան մեկ ամիս։ Միայն 6-րդ տուրում է Սեմենինան վերադառնում ակումբի մեկնարկային կազմ։ Վլադիսլավ Գելզինան վնասվածք է ստանում և նրա փոխարեն «Մետալուրգի» դեմ դերբի խաղին մասնակցելու համար թիմի մեկնարկային կազմում է հայտավորվում Իգորը։ Այդ խաղի երկրորդ խաղակեսի ավելացված ժամանակում Իգորը դառնում է հաղթական գոլի հեղինակ։ 2015 թվականի դեկտեմբերի 9-ին հայտնի է դառնում, որ Սեմենինան «Օլիմպիկի» հետ երկկողմանի համաձայնության է եկել՝ այլևս պայմանագրի ժամկետը չերկարաձգելու հարցում։

«Չերկասսկի Դնեպր» 

2015 թվականի դեկտեմբերի 27-ին հայտարարվում է, որ Իգորը շարունակելու է իր կարիերան «Չերկասսկի Դնեպրում»։

Խաղաոճ 

Արտուր Վալերկոն, Football.ua կայքի խմբագիրը այսպես է բնութագրել ֆուտբոլիստին. «Պայծար գլուխ, լավ փոխանցումներ կատարող ֆուտբոլիստ, որի ոչ սովորական հարվածների արդյունքում գրանցվում են գոլեր հեռու տարածություններց և այդ հարվածների հետագծերը ոչ միշտ են լինում խելքին մոտ»։

Ֆուտբոլից դուրս

Ընտանիք 

Իգոր Բոգդանովիչ Սեմենինան ամուսնացած է, իսկ կնոջ անունը՝ Անաստասիա է։

Ծանոթագրություններ

Արտաքին հղումներ 
 Статистика на сайте Украинской Премьер-лиги

Հոդվածներ 
 Առաջին լիգա. առաջին կիսամյակի հավաքականը։ Իգոր Սեմենինա  // Արտուր Վալերկո, Football.ua
 Де продовжить кар'єру тернополянин Ігор Семенина?  // Галичина спортивна

Ուկրաինացի ֆուտբոլիստներ
Ֆուտբոլի կիսապաշտպաններ